Norbert Elias - Uiquipedia

# Norbert Elias

### De Uiquipedia

Norbert Elias (22 de xunu de 1897, Breslau - 1 d'agostu de 1990, Amsterdam ) foi un sociólogu alemán.

## [editar] Biografía

Norbert Elias ñaz nuna familia xudía y ye llamáu a participar na Primera Guerra Mundial. Dende 1918 estudia Filosofía y Medicina nes universidaes de Breslau y Heidelberg. De la qu'aporten los nazis al poder tien que fuxir a Francia, primero de pasar pa Inglaterra, onde tuvo gran parte de la so carrera. Sicasí los sos trabayos n'alemán nun fueron mui conocíos y viose forzáu a vivir de trabayos precarios en Londres enantes de llograr, en 1954, una plaza de docente na universidá de Leicester

La so tesis sobro la sociedá cortesana, fecha en 1933 (masque enxamás lleía), y la so primer obra sobro'l "procesu de civilización", hubieron d'esperar a 1969 pa ser publicaes. N'inglés apaecieron entá más tarde. Aborden dellos temes:

- la historia del autocontrol y de la violencia y la interiorización de les emociones
- el deporte
- la música
- la relación cola muerte
- la relación col tiempu

## [editar] Idees

Conocíu principalmente pol so trabayu sobro'l procesu de civilización n'Occidente, esti sociólogu, pioneru de la visión constructivista, intentó al traviés de la so obra superar la oposición tradicional ente individuu y sociedá. Son los individuos interdependientes quien formen la sociedá, y ésta nun ye, poro, daqué esternu a ellos: la sociedá nun ye namái la suma de les unidaes individuales (individualismu metodolóxicu), nin un coxuntu independiente d'acciones individuales (holismu).

La noción d'interdependencia ye la bas de la teoría d'Elias

Llama a les formes específiques d'interdependencia ente individuos configuración. Estes configuraciones puen ser de tamañu variable, dende la forma de relación más pequeña hasta les relaciones internacionales. La complexidá y la llargura de les cadenes de relaciones dexen diferenciar interdependencies. La noción d'interdependencia tá per otru llau lligada a la de poder: el poder ye un desequilibriu nes interdependencies, si yo soi más dependiente d'otru que esi otru de min, tien entós poder sobre min. La interdependencia de los individuos xuega asina sobre la so personalidá imponiéndo-yos redes preesistentes que dexarán la so güelga nes costumes del individuu.

Elias alviértenos del peligru de les definiciones a priori de nociones de micro y macrosocioloxía. Refuga amás la visión evolucionista de la historia: los evolucionistes entienden la historia como daqué unidireccional y unidimensional; pa Elias la historia ye la suma de los proyectos ensin proyectu y de les finalidaes ensin finalidá que los individuos truxeron al correr del tiempu.

Finalmente, el procesu de civilización consiste na mediación de les pulsiones, la so canalización al traviés de dispositivos (Idees non lloñe de les de Sigmund Freud en El malestar na civilización. Esti procesu básase na curialización, o lo que ye igual, la estensión de les práctiques de la corte al conxuntu de la sociedá.

## [editar] Enllaces esternos

HyperElias@WorldCatalogue Bibliografía de Norbert Elías, multillingüe

Retrieved from "http://ast.wikipedia.org../../../n/o/r/Norbert_Elias_6a94.html"

Categoría: Sociólogos

##### Views

- Artículu
- Discusión
- Revisión actual

##### Buscar

##### Otres llingües

- العربية
- Česky
- Deutsch
- English
- Esperanto
- Suomi
- Français
- Italiano
- Nederlands
- Polski
- Português
- Slovenčina